S'inaugura el Centre de Dia Municipal d'Alaquàs
24/11/2006 19:36:00

# S'inaugura el Centre de Dia Municipal d'Alaquàs

*   24/11/2006 19:36:00
*   [Imprimir](#)
*   Compartir
*    https://www.alaquas.org/documento.asp?id\_do=9956

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9956%2F0&title=Ajuntament%20d%27Alaqu%C3%A0s.%20Premsa.S%27inaugura%20el%20Centre%20de%20Dia%20Municipal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9956/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9956/9956_Form_4.jpg)](https://www.alaquas.org/ficheros/documentos/2006/2/9956/9956_Form_10.jpg "<a href='https://www.alaquas.org/ficheros/documentos/2006/2/9956/9956_Form_10.jpg' target=_blank><i class='fa fa-external-link' aria-hidden='true'></i>.S'inaugura el Centre de Dia Municipal d'Alaquàs</a>")

El dissabte 25 de novembre al llarg de tot el dia hi va haver una jornada de portes obertes perquè tots els veïns i veïnes visitaren les instal·lacions d'aquest nou centre públic

El divendres 24 de novembre a les 17:30 hores va tindre lloc la inauguració oficial del nou Centre de Dia Municipal ubicat al carrer Maulets d'Alaquàs. L'Alcalde d'Alaquàs, Jorge Alarte, acompanyat de la Regidora de la Tercera Edat i de la Regidora de Serveis Socials, va inaugurar amb el seu discurs aquest nou centre públic que entrarà en funcionament el 4 de desembre i que compta amb 30 places públiques diàries i que té, a més, capacitat per a albergar cada setmana fins a 50 persones.

El dissabte 25 de novembre al llarg de tot el dia es va celebrar una jornada de portes obertes on es realitzaren diferents visites guiades perquè tots els veïns i veïnes conegueren les instal·lacions d'aquesta nova dotació així com les prestacions que s'hi oferiran.

El Centre de Dia d'Alaquàs és un servei municipal especialitzat en l'atenció a persones majors amb un grau de dependència moderat i a les seues famílies, on s'ofereixen tota una sèrie de serveis per cobrir les necessitats bàsiques terapèutiques i socioculturals dels usuaris i les usuàries i promoure la seua autonomia i permanència en el seu entorn habitual. El centre disposa dels serveis sociosanitaris bàsics com són la restauració, l'atenció a la higiene, la rehabilitació física i cognitiva així com la vigilància mèdica de patologies lleus i la valoració de discapacitats o dèficit detectats, el seu control, l'evolució i un seguiment del tractament. Disposa també d'atenció d'infermeria, promoció i prevenció de la salut, programa de suport psicosocial, atenció familiar i teràpia ocupacional. Compta també amb serveis complementaris com transport adaptat i bugaderia.

Amb la construcció del Centre de Dia d'Alaquàs, l'Ajuntament compleix el seu compromís de dotar Alaquàs d'una completa xarxa d'infraestructures i serveis assistencials i socioculturals destinats a millorar la qualitat de vida de les persones majors. La implicació del consistori en l'impuls per les polítiques socials ha fet possible que hui Alaquàs tinga un centre d'aquestes característiques que afavorirà no sols a les persones que en facen ús, sinó que suposarà també un respir per a les seues famílies.

Aquest projecte municipal es va iniciar a inicis d'aquesta legislatura i està integrat per diferents àrees d'atenció diferenciada segons les necessitats dels usuaris i les usuàries. Per una part, l'àrea sociocultural en què s'integra el Centre Social Benàger i el Centre Social Camí Vell es completen amb els serveis d'Ajuda a Domicili (SAD), la Teleassistència i el Servei de Transport Adaptat Municipal. Per l'altra, el Centre de Dia, per a cobrir les necessitats de les persones dependents que continuen vivint en el seu domicili i, en última instància, la Residència per a la Tercera Edat, que completa aquest itinerari d'atenció a les persones majors.